
TEHNISKĀS SPECIFIKĀCIJAS
[bookmark: _Hlk39581476]“Vispārīgā vienošanās par tehniskās apsekošanas, būvniecības ieceres dokumentācijas ekspertīzes un būves ekspertīzes veikšanu” 
Iepirkuma identifikācijas Nr. VNĪ 2026/7/2-9/AK-49

1. Iepirkuma daļa “Tehniskās apsekošanas veikšana”
1. [bookmark: _Hlk523822382]Būvju tehniskās apsekošanas  kārtība:

1.1. Pasūtītājs izsniedz uzņēmējam apsekošanas uzdevumu.
1.2. Pēc tehniskās apsekošanas atzinuma izstrādes, uzņēmējs atgriež pasūtītājam visus izejas materiālus, ja tādi apsekošanas procesa gaitā tika izsniegti.
1.3. Tehniskās apsekošanas atzinums jāiesniedz ne vēlāk kā 30 (trīsdesmit) kalendāro dienu laikā pēc apsekošanas uzdevuma saņemšanas vai līguma spēkā stāšanās dienas. Pasūtītājs atkarībā no objekta var noteikt arī īsāku vai garāku darba izpildes termiņu. 

2. Pakalpojuma mērķis:

Būvju, to daļu, iekšējo un ārējo inženiertīklu, kā arī iebūvēto būvizstrādājumu tehniskā apsekošana un tehniskās apsekošanas atzinuma sagatavošana par objekta tehnisko stāvokli un objekta turpmākās izmantošanas iespējām.

3. Pakalpojuma maksimālais apjoms:

3.1. Atbilstoši Ministru kabineta 2021.gada 15.jūnija noteikumiem Nr.384 “Noteikumi par Latvijas būvnormatīvu LBN 405 - 21 “Būvju tehniskā apsekošana””, tehniskā apsekošana var ietvert šādus darbus jebkuras grupas ēkai vai inženierbūvei, vai tās daļai:
3.1.1. vispārīgās ziņas par būvi;
3.1.2. situācija;
3.1.3. teritorijas labiekārtojums;
3.1.4. būves daļas un norobežojošās konstrukcijas;
3.1.5. iekšējie un ārējie inženietrīkli un iekārtas, gāzes apgādes, elektroapgādes, ugunsdzēsības, gaisa virsspiediena un dūmu izvades sistēmu, iezemējuma un zibensaizsardzības ietaišu, vājstrāvas ietaišu un liftu tehnisko apsekošanu, veicot atsegšanu un pārbaudes;
3.1.6. kopsavilkums.	
3.2. Uzņēmējam jānodefinē pasākumu saraksts (plāns) tehniskās apsekošanas gaitā konstatēto defektu novēršanai.
3.3. Noteikt bojājumu apjomus, to novēršanas risinājumu aprakstu un provizorisko izmaksu tāmi atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. 
3.4. Patvaļīgas būvniecības apjoma noteikšana un rekomendāciju izstrādāšana patvaļīgas būvniecības seku likvidēšanai.

4. Tehniskās apsekošanas  atzinums:

4.1. Tehniskās apsekošanas  atzinums jāiesniedz 2 (divos) eksemplāros papīra formātā (ja Pasūtītājs to pieprasa) un 1 (vienā) eksemplārā digitāla formātā (CD diskā), kas ar pieņemšanas – nodošanas aktu tiek nodots pasūtītājam; 
4.2. Tehniskās apsekošanas atzinumam jābūt strukturētam, ar pievienotām fotofiksācijām, rasējumiem, aprēķiniem, un pārbaužu (testēšanas) rezultātiem, apsekošanas kartogrammām (novietne, stāvu plāni, griezumi, fasādes), uzmērījumu skicēm, atsevišķu būves daļu būvizstrādājumu vai elementu (grunts, būvkonstrukcijas, inženierkomunikācijas, apdare) detalizētiem apsekošanas zīmējumiem (ja attiecināms). Apsekošana jāveic tādā apmērā, lai iegūtam slēdzienam nebūtu nepieciešamas papildus izpētes vai citas pārbaudes, vai arī jānorāda rekomendācijas papildus izpētei/pārbaudei, ja izpētes apjoms pārsniedz darba uzdevumā noteikto;
4.3. Pieņemšanas nodošanas aktu pasūtītājs paraksta 10 (desmit) darba dienu laikā vai arī sniedz pamatotus iebildumus;  
4.4. Pēc pasūtītāja pieprasījuma apsekošanas atzinums jāsagatavo atbilstoši šīs tehniskās specifikācijas pielikumā Nr.1 dotajai formai (vispārīgās vienošanās darbības laikā formā var tikt veiktas izmaiņas). 

5. Atsegšana, pārbaudes, izpēte objektā:

5.1. Uzņēmējam jāizvērtē darbu apjoms, kas saistās ar konstruktīvo elementu padziļināto izpēti (darbi, kuriem būtu jāveic atsegšana), konstrukciju testēšanu ar nesagraujošo vai daļēji sagraujošo metodi. Atsegumu daudzumu nosaka Uzņēmējs un to saskaņo ar pasūtītāju. Atsegšana veicama katram nesošās konstrukcijas elementam, lai noteiktu to faktisko tehnisko stāvokli, konstruktīvo risinājumu un dimensijas, ja vien Pasūtītājs konkrētajam objektam nav noteicis savādāk;
5.2. Uzņēmējam jāveic atsevišķo pielietoto būvizstrādājumu testēšana sertificētās laboratorijās, izmaksas sedzot no saviem līdzekļiem, ja Pasūtītājs to ir pieprasījis;
5.3. Uzņēmējam jāveic atsegto un pārbaudīto vietu aizdari par saviem līdzekļiem, atgriežot atsegto vietu vismaz sākotnējā stāvoklī.

Tehniskai specifikācijai tiek pievienots 1 (viens) pielikums “Apsekošanas atzinuma paraugs”, kas ir tā neatņemama sastāvdaļa.

Pielikumā: Apsekošanas atzinuma paraugs uz 24 (divdesmit četrām) lapām.

